skip to main |
skip to sidebar
"Va vilote puartade dal vint"
La comedie musicâl “Va vilote puartade dal vint”, scrite dal Mestri Rodolfo Kubik tal 1960 in omaç aes comunitâts furlanis de Americhe, e conte la dolce storie di amôr di Mariute e Tonin, che si urdìs cu la emigrazion transoceaniche. “La vilote e va pal mont traspuartade dal vint, cun lizerece e une fuarce impetuose e ardint, scuvierzint suns e rivocs, trasformantsi tun preziôs bagai culturâl”. Il merit dal Mestri Kubik al è stât il podè trasmeti tes sôs elaborazions dal cjant popolâr furlan, une forme par sintîsi mancul lontans de amade tiere, unìnsi ad altris furlans emigrâts in Argjentine. Al è rivât a ricreâ une atmosfere nostalgjiche, mostrant lis soferencis e lis dificoltâts dal emigrâ des personis. Dut chest al da testemoni de filosofie dal Mestri, che vivint in Argjentine, di une bande cence mai smenteâ lis sôs origjinis e par che altre integrât cun la culture locâl, al à contribuît ae difusion de musiche popolâr Argjentine.
Rigjavât dal articul publicât par “Friuli Nel Mondo” tal mês di Avrîl dal 2010
----
La traduzion in spagnûl di chest articul si po leile fracant ca sot:
--
nno_Latn nno_Latn fur_Latn fur_Latn fur_Latn unk fur_Latn unk